Pronevičė
Pronevičė (lenk. Proniewicze, blrs. Праневічы, Pranievičy) – kaimas Lenkijos šiaurės rytuose, Bielsko valsčiuje, Bielsko apskrityje, Palenkės vaivadijoje. Kaimas yra apie 4 km į šiaurę nuo Bielsko ir apie 36 km į pietus nuo vaivadijos centro Balstogės. Kaimas įkurtas apie 1536 metus. Iki 1569 m. Liublino unijos priklausė Lietuvos Didžiajai kunigaikštystei. Kaime stovi XIX a. antros pusės autentiškos medinės architektūros namas, kuris yra įtrauktas į Palenkės vaivadijos saugomų istorijos paminklų sąrašą.